b'\n_START_ARTICLE_\nGata Kamsky\n_START_SECTION_\nTidlig karriere\n_START_PARAGRAPH_\nKamsky er en tatar, f\xc3\xb8dt i Sibir. Han vant sovjetmesterskapet for spillere under 20 \xc3\xa5r to ganger. I 1989 flyttet han til USA sammen med sin far. _NEWLINE_Han fikk stormestertittelen i 1990, og \xc3\xa5ret etter vant han det amerikanske mesterskapet. I 1993-1995 spilte han seg frem til VM-match mot Anatolij Karpov. Kampen gikk over 20 partier, og endte 10,5\xe2\x80\x937,5 i Karpovs fav\xc3\xb8r. _NEWLINE_Etter tapet mot Karpov, la Kamsky vekk sjakkbrikkene, og studerte f\xc3\xb8rst medisin en kort periode, deretter juss.\n_START_SECTION_\nComeback som sjakkspiller (fra 2004)\n_START_PARAGRAPH_\nKamsky holdt seg borte fra turneringssjakk til juni 2004, da han deltok i New York Masters, og endte p\xc3\xa5 delt f\xc3\xb8rsteplass. I april 2005 var han rangert som nummer 19 p\xc3\xa5 FIDEs ELO-liste. Han deltok i flere internasjonale turneringer med gode resultater, og ledet det amerikanske laget til bronsemedalje under Sjakk-OL 2006 i Torino. _NEWLINE_I 2005 deltok Kamsky i FIDEs verdenscupturnering i Khantij-Mansijsk, og kvalifiserte seg til kandidatturneringen til VM-turneringen i sjakk 2007. I mai 2007 vant han f\xc3\xb8rste runde mot franskmannen \xc3\x89tienne Bacrot (3,5-0,5).'